|  |  |
| --- | --- |
| Puudutatud isikud ja asutused vastavalt nimekirjale |  24.04.2025 nr 5-1/2/2025-2 |

**Vatsla küla Mikumärdi katastriüksuse ja lähiala detailplaneeringu algatamisest teavitamine**

Saue Vallavalitsus algatas 16.04.2025. aasta korraldusega nr 323 Vatsla külas Mikumärdi (72701:001:0761, suurusega 28700 m2, maatulundusmaa 100%) katastriüksuse ja lähiala detailplaneeringu.

Detailplaneering koostamise põhieesmärk on jagada Mikumärdi katastriüksus seitsmeks elamu , üheks transpordi- ja kaheks üldkasutatavaks maaks ning ehitusõiguse määramine kuue üksik- ja ühe kaksikelamu püstitamiseks. Transpordimaa katastriüksus kavandatakse juurdepääsutee rajamiseks. Üldkasutatava maa katastriüksused on planeeringuga kavandatud haljasaladeks. Detailplaneeringu koostamisel tekkivate uuringute ja analüüside vajadus selgub planeeringu menetluse käigus.

Planeeritav maa-ala asub Saue vallas Vatsla külas. Planeeringuala piirneb idast Pihlaka tee transpordimaaga ja elamumaaga, lõunast Kodasema tee L4, Kodasema tee L3 ja Männi tee transpordimaadega, läänest ja loodest maatulundusmaadega ning põhjast hoonestatud elamumaadega. Planeeritava maa-ala suuruseks on ca 2,87 ha.

Saue valla üldplaneeringu kohaselt asub detailplaneeringuks taotletav maa-ala tiheasustusalas ning maakasutuse juhtotstarbeks on määratud osaliselt pere- ja ridaelamumaa. Elamud on planeeritud pere- ja ridaelamumaa juhtotstarbega alale. Mikumärdi katastriüksuse lääne-, lõuna- ja loodepoolne ots jääb üldplaneeringu järgi kultuurmälestise piiranguvööndisse. Detailplaneeringu algatamise eesmärk on kooskõlas Saue valla üldplaneeringus toodud nõuetega. Lisainfo detailplaneeringu algatamise korralduses.

Lugupidamisega

(allkirjastatud digitaalselt)

Aive Mikk

planeeringute spetsialist

Lisa:

1. Detailplaneeringu algatamise korraldus nr 323
2. Eskiis

Aive Mikk

+372 5270 869 aive.mikk@sauevald.ee